**PRIEŠMOKYKLINIO UGDYMO SUTARTIS**

202 m. ............................ d. Nr. ...............

Kauno lopšelis-darželis „Vaidilutė“, kodas 191636596, adresas Draugystės g. 5C, Kaunas,

(švietimo įstaigos pavadinimas, kodas, adresas)

atstovaujamas direktorės **Sigitos Krasauskienės** (toliau – Švietimo teikėjas),

 (vardas, pavardė)

ir tėvas (globėjas), atstovaujantis vaiko **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

................................................................................................................................................................

 (vardas, pavardė, gimimo data, adresas ir telefonas)

interesus, sudarė šią sutartį.

1. **SUTARTIES OBJEKTAS**

Ugdymas pagal priešmokyklinio ugdymo programą (kodas 85.10.20), pagal galimybes sudarytos sąlygos tenkinti vaiko saviraiškos poreikius.

**II. SUTARTIES ŠALIŲ ĮSIPAREIGOJIMAI**

**1. Švietimo teikėjas įsipareigoja:**

1.1. supažindinti tėvus (globėjus) su Švietimo tiekėjo veiklą reglamentuojančiais teisės aktais (mokesčio už vaiko išlaikymą ikimokyklinėje grupėje tvarka, maitinimo organizavimu ir kita);

1.2. įgyvendinti vienerių metų trukmės priešmokyklinio ugdymo programą pagal tėvų (globėjų) pasirinktą priešmokyklinio ugdymo organizavimo modelį;

1.3. užtikrinti vaiko saugumą ir tinkamas ugdymosi sąlygas;

1.4. individualizuoti priešmokyklinio ugdymo turinį, atsižvelgiant į vaiko poreikius;

1.5. informuoti vaiko tėvus (globėjus) apie vaiko sveikatą, jo pažangą ir pasiekimus, ugdymo sąlygas, teikiamas švietimo paslaugas, kitus vaiko ugdymo klausimus;

1.6. nuolat vertinti vaiko pažangą ir pasiekimus, du kartus per metus atlikti vaiko pasiekimų įvertinimą ir aptarti jį su tėvais (globėjais);

1.7. vaikui, turinčiam specialiųjų ugdymosi poreikių, teikti švietimo pagalbą (specialiąją pedagoginę, psichologinę, socialinę pedagoginę) pagal įstaigos Vaiko gerovės komisijos ir (arba) Pedagoginės psichologinės tarnybos rekomendacijas, informuoti tėvus (globėjus) apie tokią pagalbą teikiančias įstaigas;

1.8. užtikrinti informacijos, susijusios su vaiko sveikata ir jo ugdymosi poreikiais, konfidencialumą, tvarkyti vaiko asmens duomenis, vadovaujantis Asmens duomenų teisinės apsaugos įstatymu;

1.9. pastebėjus, kad jo atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti Kauno miesto savivaldybės administracijos Vaikų teisių apsaugos skyrių;

1.10. ne rečiau kaip kas 3,5 val. per dieną teikti maitinimo paslaugas;

1.11. atlyginimą už ugdymo sąlygų tenkinimą panaudoti edukacinių erdvių įrengimui, bendrojo naudojimo ugdymo priemonėms, turtui įsigyti, darbuotojų darbo užmokesčiui ir kartą per ketvirtį atsiskaityti tėvams (globėjams) apie gautas atlyginimo už ugdymo sąlygų tenkinimą lėšas ir jų panaudojimą, nurodant išlaidų sumą ir paskirtį;

1.12. bendradarbiauti su tėvais (globėjais), sprendžiant ugdymo proceso organizavimo, vaiko ugdymo(si) klausimus, inicijuoti tėvų (globėjų) dalyvavimą savivaldoje;

1.13. įgyvendinus priešmokyklinio ugdymo programą, atlikti galutinį vaiko pasiekimų vertinimą ir pateikti rekomendacijas pradinių klasių mokytojui;

1.14. vykdyti kitus įsipareigojimus, nustatytus įstatymuose, Švietimo teikėjo nuostatuose, vidaus tvarką nustatančiuose teisės aktuose.

**2. Tėvas (globėjas) įsipareigoja:**

2.1. užtikrinti, kad vaikas reguliariai lankytų priešmokyklinę grupę, ne trumpiau, kaip 640 val. per metus;

2.2. vaiką į grupę atvesti ir pasiimti iš jos patiems arba kitiems tėvų (globėjų) prašyme nurodytiems asmenims;

2.3. vaiką į grupę atvesti tik sveiką, neturintį užkrečiamų ligų ar kitų ūmių sveikatos sutrikimų požymių (nekarščiuoja, nedūsta, nesiskundžia skausmais, neviduriuoja, nevemia, aštriai nekosėja, nesloguoja, neturi neaiškios kilmės bėrimo elementų, utėlių ir glindų ir pan.), švarų ir tvarkingai aprengtą pagal oro sąlygas;

2.4. teikti informaciją apie vaiko sveikatą ir jo ugdymosi poreikius grupės auklėtojams ir (ar) švietimo pagalbos specialistams, jei vaikui teikiama pagalba;

2.5. vaikui susirgus ar dėl kitų priežasčių neatvykus į ugdymo įstaigą, tą pačią dieną iki 9.30 val. informuoti grupės auklėtoją;

2.6. bendradarbiauti su grupės auklėtojais, specialistais, teikiančiais vaikui švietimo pagalbą (specialiąją pedagoginę, psichologinę, socialinę pedagoginę), Vaiko gerovės komisija, sprendžiant vaiko ugdymosi klausimus, dalyvauti aptariant vaiko pažangą ir pasiekimus;

2.7. aprūpinti vaiką individualiomis ugdymosi ir higienos priemonėmis (sauskelnės, nosinaitės ir pan.), pasirūpinti atsarginiais drabužiais vaikui perrengti;

2.8. siekiant išvengti užkrečiamųjų ligų išplitimo, leisti apžiūrėti vaiką, tikrinti jo švarą ir kitus požymius, leidžiančius nustatyti užkrečiamųjų ligų sukėlėjų nešiotojus;

2.9. leisti iškvieti greitąją medicinos pagalbą vaikui susirgus, patyrus traumą, jeigu nėra galimybės informuoti tėvus (globėjus);

2.10. nenešti į grupę vaistų ir maisto produktų, galinčių sukelti pavojų vaikų sveikatai ir saugumui (saldumynai su kremu ar šokoladu, gėrimai su dažikliais, konservantais, saldikliais, bulvių traškučiai ir pan.);

2.11. laiku sumokėti Švietimo teikėjo steigėjo nustatyto dydžio mokestį už vaiko išlaikymą ikimokyklinėje grupėje, tėvų (globėjų) pageidavimu teikiamas papildomas paslaugas, kuriomis vaikas naudojasi;

2.12. pažymėti, *sutinka* arba *nesutinka* (pabraukti) filmuoti, fotografuoti vaiką, daryti jo garso ir vaizdo įrašus, vaiko nuotraukas ar filmuotą medžiaga viešinti, talpinti Švietimo tiekėjo interneto svetainėje ir naudoti ugdymo patirties sklaidos tikslais;

2.13. vaikui baigus priešmokyklinio ugdymo programą, leisti jį į pradinio ugdymo klasę.

2.14. įsigyti praėjimo kontrolės sistemos kortelę, o išeinant iš įstaigos – ją grąžinti. Pametus kortelę, atlyginama nustatyta 3,- Eur žala.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis sudaryta ne ilgiau kaip vieneriems metams. Ji įsigalioja nuo jos pasirašymo dienos ir galioja, kol vaikas baigs priešmokyklinio ugdymo programą.

4. Tėvas (globėjas) gali nutraukti sutartį, pateikęs prašymą ir pilnai atsikaitęs už suteiktas paslaugas.

5. Švietimo teikėjas gali nutraukti sutartį, jeigu tėvas (globėjas) dėl nepateisinamos priežasties nevykdo šios sutarties 2.11 punkte nurodyto įsipareigojimo daugiau kaip du mėnesius.

6. Sutartis laikoma nutraukta vienai iš šalių vienašališkai pareiškus apie jos nutraukimą arba pažeidus Sutarties sąlygas.

7. Jei vaikas nelankė minimalios (640 val.) priešmokyklinio ugdymo programos įgyvendinimo trukmės, sutartis nutrūksta ir vaikas laikomas nedalyvavusiu programoje.

**IV. GINČŲ SPRENDIMAS**

8. Ginčytini sutarties pažeidimo klausimai sprendžiami *lopšelio-darželio* taryboje, atskirais atvejais – dalyvaujant Kauno miesto savivaldybės administracijos atstovui arba apskundžiami Lietuvos Respublikos administracinių bylų teisenos įstatymo numatyta tvarka.

**V. KITOS NUOSTATOS**

9. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.

10. Sutarties šalių parašai:

Direktorius \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Tėvas (globėjas) \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)